Tore Pedersen (FFK-spiller)

For fotballspilleren med samme navn som spilte for Rosenborg på 1960-tallet, se Tore Pedersen (RBK-spiller).Tore André Pedersen (født 29. september 1969 i Fredrikstad) er en tidligere norsk fotballspiller. Hans posisjon på banen var midtstopper. Pedersen var en «klubbnomade» som har spilt på høyt nivå for ni forskjellige klubber i fem land. Han var også fast på landslaget på første halvdel av 1990-tallet, og spilte totalt 45 A-landskamper.
Pedersen var mye plaget av skader i sin fotballkarriere. Han spilte samtlige av Norges VM-kvalifiseringskamper til USA-VM i 1994, men pådro seg en korsbåndskade kort tid før sluttspillet, og måtte derfor bli hjemme. Også under hans opphold i Wimbledon i 1999 pådro han seg en alvorlig kneskade, og tilbragte halvannet år på sidelinjen. 
Det var ventet at han kom til å legge opp på grunn av denne kneskaden, men han kom tilbake på fotballbanen i 2001 – først for 4.-divisjonsklubben Trosvik, og returnerte sesongen etter til FFK, som han hjalp til to strake opprykk og en etterlengtet retur til Tippeligaen. Pedersen spilte etter dette 1 sesong i sin moderklubb Selbak. Spiller nå for Oslo Diamantene.
Klubber: Selbak, Fredrikstad (to perioder), IFK Göteborg, Brann, Oldham (utlån), Sanfrecce Hiroshima, FC St. Pauli, Blackburn, Eintracht Frankfurt, Wimbledon, Trosvik.
Spilte 10 kamper på utlån til Oldham i 1993/94. Fra Brann til St. Pauli i 1995. Kontrakten med St. Pauli gikk ut 30. juni 1997 (p.g.a. nedrykk til 2. bundesliga, og var fri til å gå hvor han ville, selv om klubben ville beholde ham). Var på prøvespill i Bolton Wanderers, Blackburn og West Ham United, men valgte Blackburn Rovers for £750,000 (skulle overta etter Henning Berg da han ble solgt til Manchester United).
Pedersen arbeidet etter den aktive karrieren som fotballagent.


== Spillerkarriere ==


== Referanser ==


== Kilder ==
altomfotball.no
Mike Hammond (1991). The European Football Yearbook 1991/92. Storbritannia: Sports Projects Limited. s. 718. ISBN 0946866031. 
Mike Hammond (1992). The European Football Yearbook 1992/93. Storbritannia: Sports Projects Limited. s. 737. ISBN 0946866058. 
Mike Hammond (1993). The European Football Yearbook 1993/94. Storbritannia: Sports Projects Limited. s. 881. ISBN 0946866147. 
Jack Rollin (1994). Rothmans Football Yearbook 1994-95. Storbritannia: Headline Book Publishing. s. 371. ISBN 0747278571. 
Jack Rollin (1998). Rothmans Football Yearbook 1998-99. Storbritannia: Headline Book Publishing. s. 65. ISBN 0747276528. 
Glenda Rollin, Jack Rollin (2000). Rothmans Football Yearbook 2000-2001. Storbritannia: Headline Book Publishing. s. 397. ISBN 0747272328. 
Glenda Rollin, Jack Rollin (2001). Rothmans Football Yearbook 2001-2002. Storbritannia: Headline Book Publishing. s. 550. ISBN 0747272328. 


== Eksterne lenker ==
(en) Tore Pedersen på Internet Movie Database 
(en) Tore Pedersen – FIFA 
(jp) Tore Pedersen – J.League Data 
(en) Tore Pedersen – Transfermarkt 
(en) Tore Pedersen – national-football-teams.com 
(en) Tore Pedersen – WorldFootball.net 
(en) Tore Pedersen – FootballDatabase.eu 
(de) Tore Pedersen – fussballdaten.de 
(en) Tore Pedersen – Soccerway 
(en) Tore Pedersen – EU-Football.info 
(no) Tore Pedersen – Norges Fotballforbund 
(no) Profil hos ffksupporter.net